ตลาดหุ้นเอเชียปรับตัวขึ้นเช้านี้ เงินเยนอ่อนหนุนตลาดหุ้นญี่ปุ่นพุ่ง
ตลาดหุ้นเอเชียปรับตัวขึ้นเช้านี้ เงินเยนอ่อนหนุนตลาดหุ้นญี่ปุ่นพุ่ง
25 พ.ย. 2559

ผู้สื่อข่าวรายงานว่า ตลาดหุ้นเอเชียปรับตัวขึ้นเป็นส่วนใหญ่ในช่วงเช้านี้ นำโดยตลาดหุ้นญี่ปุ่นที่เปิดตลาดดีดตัวขึ้น หลังจากเงินเยนอ่อนค่าลงเมื่อเทียบกับดอลลาร์สหรัฐ ซึ่งช่วยหนุนหุ้นกลุ่มส่งออกดีดตัวขึ้นด้วย
โดยดัชนี MSCI Asia Pacific Index ปรับขึ้น 0.1% เมื่อเวลา 09.51 น. ตามเวลาโตเกียวในวันนี้  ดัชนี NIKKEI 225 ตลาดหุ้นญี่ปุ่นเปิดวันนี้ที่ 18,387.59 จุด เพิ่มขึ้น 54.18 จุด, +0.30% ดัชนี KOSPI ตลาดหุ้นเกาหลีใต้เปิดวันนี้ที่ 1,972.60 จุด เพิ่มขึ้น 1.34 จุด, +0.07% ดัชนี FBMKLCI ตลาดหุ้นมาเลเซียเปิดวันนี้ที่ 1,625.19 จุด เพิ่มขึ้น 0.98 จุด, +0.06% ดัชนี FTSE STI ตลาดหุ้นสิงคโปร์เปิดวันนี้ที่ 2,845.47 จุด เพิ่มขึ้น 1.75 จุด, +0.06% ดัชนี HSI ตลาดหุ้นฮ่องกงเปิดวันนี้ที่ 22,609.22 จุด เพิ่มขึ้น 0.73 จุด, +0.00% ส่วนดัชนี TAIEX ตลาดหุ้นไต้หวันเปิดวันนี้ที่ 9,149.35 จุด ลดลง 2.76 จุด, -0.03% ดัชนี SSE Composite ตลาดหุ้นจีนเปิดวันนี้ที่ 3,241.24 จุด ลดลง 0.50 จุด, -0.02%
อย่างไรก็ตาม นักลงทุนระมัดระวังการซื้อขาย หลังจากมีกระแสคาดการณ์ว่า ธนาคารกลางสหรัฐ (เฟด) อาจจะปรับขึ้นอัตราดอกเบี้ยในการประชุมเดือนธ.ค.